Domo de Orgeno kaj Ĉambra Muziko de Dnipro

ISO La Domo de Orgeno kaj Ĉambra Muziko de Dnipro (ukraine Дніпровський Будинок органної та камерної музики) aŭ Brjanska Preĝejo de Sankta Nikolao, estas 20-a-jarcenta orienta ortodoksa katedralo de la Ukraina Ortodoksa Eklezio (UOK) kaj koncertejo en Dnipro, Ukrainio. Krome, la konstruaĵo mem estas arkitektura kaj historia monumento de nacia signifo. Pro ĝia situo sur la tereno de la urbeto Brjansko proksime al la metalurgia fabriko en la okcidenta parto de Dnipro, oni rapide donis al ĝi la kromnomon Brjanska. La konstruaĵon desegnis la arkitekto de la provinca preĝejo de Poltavo, Heorgij Turovets, en novklasika stilo kun barokaj karakterizaĵoj por memorfesti la 300-an datrevenon de la regado de la Romanovoj. Dum la rusia invado de Ukrainio, la 11-an de marto 2022, la koncertejo provizore ĉesis funkcii. Fragmentoj de obuso trafis la fenestrojn kaj murojn de la Domo la 22-an de marto 2022, poste la monumento parte resaniĝis. La konstruaĵo denove estis trafita de rusia atako kontraŭ la urbo la 24an de junio 2025. Eksploda ondo frakasis 2 grandajn kaj pli ol 40 malgrandajn vitralojn. La normala programado rekomenciĝis post la atako. La tria atako okazis en la nokto de la 15-a de junio 2026. Ne nur la konstruaĵo estis difektita, sed ankaŭ la unika orgeno. Bildaro Referencoj